מאנדו

מאנדו (בדנית: Mandø) הוא אי בדנמרק הנמצא באזור החוף הדרומי של יוטלנד. האי משתרע על פני 7.63 קילומטרים רבועים וחיו בו 40 תושבים נכון לינואר 2018. שטחי ביצות רבים מקיפים את האי והם מספקים בין היתר אזורי רבייה לציפורים. == רקע כללי == מערבית לעיירה ריבה. בדרום חלקה המערבי של דנמרק - חצי האי יוטלנד (South Jutland), שוכנים בים וואדן (Wadden Sea), המוגדר כפארק לאומי, שלושה איים. פאנו (Fanø), מנדו (Mandø) ורומו (Rømø) באזור שנמצא בין גיאות לשפל. האזור מגוון מאוד מבחינה ביולוגית, וחיות בו אוכלוסיות של כלבי ים ומגוון גדול של ציפורים, וכן חופים מרהיבים ביופים וכפרים חמודים. האי מנדו ממוקם באמצע הפארק הלאומי של וואדן, ואפשר להגיע אליו רק בזמן השפל. אז מתגלה מתוך הים שביל לא סלול הנקרא Låningsvejen העובר מהיבשה ועד לאי. הכביש הוא למעשה רכס הררי הבולט מעל גובה קרקע הים סביב האי. על מנת להגיע לאי, יש צורך לבדוק היטב מתי יש את השפל ומתי הגאות. בכל יממה יש שני סביבי שפל - גאות. יש אפליקציה המציגה את מצב השפל והגאות. כאשר מתחילה הגאות, מתכסים המישורים במי הים והמעבר לאי נחסם פעמיים בכל יממה. האי מאנדו נחשב לאחד האיים השלווים ביותר של דנמרק מאחר שהוא מושפע פחות מהתיירות. הטיולים המאורגנים והמטיילים לרוב מעדיפים את התחבורה הנוחה עם המעבורות לאיים הסמוכים ומוותרים על החוויה המפוקפקת (במיוחד לאוטובוס תיירים) שבנסיעה בשביל בזמן השפל ומכך שאם מגיעים באחור בזמן הגאות, אין חיבור תנועה אל העולם החיצון. כאשר נוסעים באי, ניתן לראות דיונות גבוהות ותעלות סביב האזור המיושב. יותר מפעם אחת, האי הוצף על ידי גלי הים בזמן סערה. מאז המאה ה -19, הנזקים הצטמצמו באופן הדרגתי עם בניית המחסום של סוללות החול. במהלך התפרצות הסערה ב -1981, הייתה באי הצפה נרחבת לאחר שסוללות החול נפרצו על ידי הגשמים, הרוח והגלים הענקיים. החול מהסוללות נשטף לים והמיים הציפו את האי כולו, 200 כבשים ו -18 יצורים אחרים טבעו, אבל למרבה המזל אנשים לא נהרגו בסערה. אחרי הסערה, הסוללות חוזקו ושוב הגנו על האי. במהלך סופת ההוריקן ב -1999 המצב היה קריטי למדי אולם פרט לדליפות מקומיות הסוללות החזיקו מעמד והערים לא הוצפו. כיום האי Mandø מוגן על ידי סוללת חול כמעט סביב כל האי. שורה אחת של דיונות הממוקמות סביב הנקודה הגבוהה ביותר באי מספקת לתושבים הגנה מפני הים ממערב. === רקע היסטורי === האי מונדו מוזכר בפעם הראשונה בכתב בשנת 1213 במפה. ידוע כי אנשים חיו על Mandø בתחילת המאה ה -14. עד שנת 1741, האי היה שייך לבית המלוכה, ואז הוא נקנה על ידי תושבי האי. לאחר הרכישה, תושבי האי נאלצו לשלם את שכר הכומר, כמו גם לשלם עבור אחזקת הכנסייה. הקנייה הקנתה לתושבים את זכויות הציד, כמו גם את הזכויות על כל מה שנשטף על החוף. === דמוגרפיה === במהלך המאה האחרונה, כמות התושבים באי ירדה., בשנת 1890, התגוררו באופן קבוע באי 262 תושבים. בשנת 2012 רק 37 אנשים חיו באופן קבוע על Mandø. וכיום מספר התושבים הקבועים באי הוא 35 בלבד. בית הספר נסגר מאחר שאין ילדים המתגוררים באופן קבוע באי. בתקופות הקיץ והחגים מגיעים לאי תיירים רבים, מדנמרק ומהעולם כולו להתגורר באי השליו ולהנות מהשקט ומהאוויר הנקי. התושבים הזמניים יוצרים פיצוי על כמות האוכלוסייה היורדת. תושבי האי במקור התפרנסו בעיקר מדיג וספנות. מאז המאה ה -20, העיסוק העיקרי היה חקלאות. מספר החוות המעורבות בחקלאות השנתית ירד מ - 25 בשנת 1970 לאחת בלבד בשנת 1997. כיום, תושבי האי הם בעיקר גמלאים, חקלאים במשרה חלקית ובעיקר תחומים המעורבים בתיירות. === שם האי === מן המאה ה-13 האי היה ידוע בשם "Mannæø או Mannø", שמשמעותה "האי של הגברים". האגדה מספרת שבזמן הסערה הגדולה בשנת 1558 כאשר הוצף האי, רק 7 גברים, אשר עבדו במקרה בקציר החציר ב-Mandø Hølade על היבשת, שרדו. כל שאר תושבי האי נספו בסערה. במשך זמן מה, נודע האי כאי בו מתגוררים רק שיבעה גברים וכך נצמד לו השם. לאחר זמן מה, מצאו שיבעת הגברים כלות חדשות באי Fanø וזמן קצר לאחר מכן חזרו איתן לאי Mandø. == מוקדי עניין == 1 מוזיאון מאנדו‏‏, כתובת: Mandø Kirkevej 4‏. === מפה אינטראקטיבית === המספרים על גבי המפה שלהלן מסמנים בין היתר את המיקום של מוקדי העניין המצוינים לעיל. == פעילויות == == קניות == == אוכל == == שתייה וחיי לילה == == לינה == 1 Mandø Camping‏‏, כתובת: Byvej 1, Mandø‏, ☎ +45 75 44 51 02, דוא"ל: kontakt@mandoebrugs.dk. 2 B&B Mandø‏‏, כתובת: Byvej 7, Mandø‏, ☎ +45 75446434, דוא"ל: mail@bb-mandoe.dk. == הגעה == === בטיסה === === ברכבת === === באוטובוס === === בדרך הים === === באופניים === == תחבורה באי == == יעדים סמוכים בולטים == == ראו גם ==